Напомена:

**Текст који је откуцан, прочитајте и препишите у свеске (лекција је битна због следеће године), али нам немојте слати доказ да сте преписали. Ко има могућност, може и да одштампа, па да залепи у свеску.**

ИНФИНИТИВ

Погледајте подвучене глаголе у следећим реченицама:

1. Урадити домаћи је лако кад одслушаш лекцију.
2. Подсетник: купити јабуке, прошетати пса, отићи код Ане, јести воће.

Шта запажамо?

1. Подвучени глаголи именују радњу;
2. Ми не знамо које лице ту радњу врши;
3. Ти глаголи се завршавају на: –ти, -ћи и –сти.

Глаголски облик којим се именује радња, стање, збивање (а не говори нам које лице врши радњу, не говори нам у ком времену се радња врши, не говори нам да ли је једнина или множина) зове се ИНФИНИТИВ. Глаголи се у речницима налазе у инфинитиву.

Инфинитивна основа

Постоје два начина како се она гради:

1. Код глагола који се у инфинитиву завршавају на –ти, инфинитивну основу добијамо тако што прецртамо тај наставак –ти, нпр:

написати написа- (увек стављамо цртицу!)

шминкати шминка-

1. Код глагола који се у инфинитиву завршавају на –ћи, или на –сти, инфинитив добијамо тако што направимо облик који се завршава на –ох, па онда одбијемо тај наставак, нпр:

исећи исекох исек-

плести плетох плет-

Зашто учимо инфинитив?

Један од разлога је што инфинитив служи да помоћу њега градимо друге глаголске облике. Један од њих је футур први (будуће време) који ћете ускоро радити.

Прочитати лекцију у Гаматици, страна 60-61. Урадити дате задатке (задаци: 1, 2 и 3). Урадити задатке у Радној свесци, страна 49. (задаци:12, 13, 14, 15).

Урађене задатке слати у нашу гугл учионицу до петка 10.4. 2020. године у 21 час.